Brusel, 14.02.2005 KOM(2005) 45 v konečnom znení OZNÁMENIE KOMISIE EURÓPSKEMU PARLAMENTU A RADE o protidrogovom akčnom pláne EÚ (2005-2008){SEK(2005)216} Úvod Drogy sú jedným z javov, ktoré vyvolávajú u občanov Európy veľké obavy a predstavujú hlavnú hrozbu bezpečnosti a zdravia európskej spoločnosti. EÚ má až 2 milióny problémových užívateľov drog. Užívanie drog, najmä medzi mladými ľuďmi, je na historicky vysokej úrovni. Výskyt HIV/AIDS medzi užívateľmi drog vyvoláva narastajúce obavy. Keďže problém drog je globálnym problémom, EÚ prijíma opatrenia prostredníctvom množstva politických nástrojov, medzi ktoré patrí dialóg o drogách s rôznymi regiónmi sveta. Nájdenie reálnej a účinnej odpovede na tento problém musí preto zostať politickou prioritou Európskej únie. V decembri 2004 Európska rada schválila protidrogovú stratégiu EÚ (2005-2012) , ktorá stanovuje rámec, ciele a priority pre dva po sebe idúce štvorročné akčné plány, ktoré má predložiť Komisia. Táto stratégia je neoddeliteľnou súčasťou viacročného programu s názvom „Haagsky program“ na posilnenie slobody, bezpečnosti a spravodlivosti v EÚ, ktorý uvádza, že „optimálna úroveň ochrany priestoru slobody, bezpečnosti a spravodlivosti si vyžaduje multidisciplinárne a koordinované opatrenia na úrovni EÚ aj vnútroštátnej úrovni...”. Stratégia má celý rad hlavných cieľov: - dosiahnuť vysokú úroveň ochrany zdravia, blahobytu a sociálnej súdržnosti doplnením opatrení členských štátov v oblasti prevencie a znižovania užívania drog, závislosti od drog a škôd na zdraví a v spoločnosti spôsobených drogami, - s primeraným ohľadom na úspechy a hodnoty EÚ z hľadiska základných práv a slobôd zabezpečiť pre širokú verejnosť vysokú úroveň bezpečnosti prijatím opatrení proti výrobe drog, cezhraničnému obchodovaniu s drogami a zneužívaniu prekurzorov a zintenzívnením preventívnych opatrení proti kriminalite spojenej s drogami účinnou spoluprácou, ktorá je zakotvená v spoločnom prístupe, - posilniť koordinačné mechanizmy EÚ tak, aby opatrenia prijaté na vnútroštátnej, regionálnej a medzinárodnej úrovni dopĺňali a prispievali k účinnosti drogovej politiky v rámci EÚ i jej vzťahov s inými medzinárodnými partnermi. Vzťahy s medzinárodnými partnermi si vyžadujú jasnejšie určiť pozíciu Európy na takých medzinárodných fórach, ako Organizácia Spojených národov a jej špecializované úrady, ktorá bude odrážať dominantné postavenie EÚ ako darcu v tejto oblasti. Stratégia sa zameriava na dve hlavné dimenzie drogovej politiky: zníženie dopytu a zníženie ponuky. Zahŕňa aj množstvo tém, ktoré sa navzájom prelínajú: medzinárodná spolupráca, výskum, informácie a hodnotenie. Akčný plán navrhovaný Komisiou zohľadňuje jej záverečné hodnotenie protidrogovej stratégie EÚ a protidrogového akčného plánu EÚ (2000–2004)[1]. Zameriava sa najmä na tie oblasti, ktoré boli v hodnotení zdôraznené ako oblasti, v ktorých je potrebný ďalší pokrok. Znovu opakuje množstvo základných cieľov, ktoré neboli dosiahnuté v rámci prechádzajúceho akčného plánu. Komisia uskutočnila aj počiatočné konzultácie s občianskou spoločnosťou o budúcej politike prostredníctvom vyhradenej internetovej stránky. V priebehu akčného plánu Komisia značne rozšíri takéto konzultácie, aby sa do dialógu o tom, ako najlepšie riešiť problémy drog, zapojil celý rad zástupcov občianskej spoločnosti v celej EÚ. Pokiaľ ide o konečný cieľ, je potrebné jasne pochopiť, že stratégia a akčný plán nie sú samoúčelné; aj keď sa dosiahnu všetky ciele, ktoré obsahujú, musíme dospieť k záveru, že zlyhali, ak výsledkom nebude merateľné zníženie problému drog v našich spoločnostiach. Občania Európy to očakávajú. Konečným cieľom akčného plánu je výrazné zníženie šírenia užívania drog medzi obyvateľstvom a zníženie sociálnych škôd a poškodzovania zdravia spôsobených užívaním a obchodovaním s nedovolenými drogami. Zameriava sa na zabezpečenie rámca pre vyvážený prístup k znižovaniu ponuky a dopytu po drogách prostredníctvom množstva osobitných opatrení. Tieto opatrenia musia spĺňať nasledovné kritériá: - Opatrenia na úrovni EÚ musia ponúkať jasnú pridanú hodnotu a výsledky musia byť realistické a merateľné. - Opatrenia musia byť nákladovo efektívne a musia priamo prispievať k dosiahnutiu aspoň jedného z cieľov alebo priorít stanovených v stratégii. - Počet opatrení v každej oblasti by mal byť realistický. Pokiaľ ide o metodológiu, Komisia nevypracovala tento akčný plán ako nemenný zoznam politických cieľov, ale ako dynamický politický nástroj. Riadi sa štruktúrou a cieľmi stratégie a zameriava sa na konkrétne výsledky v špecifických prioritných oblastiach. Pre každé opatrenie boli zavedené nástroje hodnotenia a ukazovatele. Tieto boli vypracované s pomocou Európskeho monitorovacieho centra pre drogy a drogovú závislosť (EMCDDZ) a Europolu, ktoré budú pomáhať Komisii sledovať implementáciu akčného plánu. Na základe toho bude Komisia uverejňovať výročnú správu a v prípade potreby navrhovať úpravy. V pláne sú jasne uvedené zodpovednosť za implementáciu opatrení a termíny. Aby bolo možné sledovať implementáciu, ciele, ktorých termíny uplynuli alebo je nepravdepodobné, že budú splnené, budú predmetom odporúčaní na ich implementáciu alebo budú uvedené ako nesplnené ciele. V roku 2008 Komisia vykoná hodnotenie dopadu vzhľadom na prípravu návrhu druhého akčného plánu na obdobie rokov 2009-2012. Záverečné hodnotenie stratégie a akčných plánov vykoná Komisia v roku 2012. Tieto hodnotenia budú presahovať prísne hranice akčného plánu a budú zahŕňať, na základe práce EMCDDZ a Europolu, všeobecný pohľad na vývoj drogovej situácie v Európe. Tento akčný plán je vo svojich cieľoch náročný, ale odpovedá vážnemu charakteru problémov, ktorým čelia občania EÚ. Rešpektuje zásady subsidiarity a proporcionality a ponecháva úplnú voľnosť pokiaľ ide o miestne, regionálne, vnútroštátne a nadnárodné opatrenia, pričom súčasne povzbudzuje všetkých zúčastnených, aby preskúmali, ako sa môžu tieto opatrenia navzájom podporovať a ako môžu prispieť k dosiahnutiu cieľov protidrogovej stratégie EÚ. KOORDINÁCIA | Strategický cieľ 17[2] Koordinácia je kľúčom k vytvoreniu a realizácii úspešnej protidrogovej stratégie | Cieľ | Navrhované opatrenie | Časový plán | Zodpovedná strana[3] | Nástroj hodnotenia/ukazovateľ² | 1. Účinná koordinácia na úrovni EÚ a vnútroštátnej úrovni | 1. Členské štáty a Komisia zabezpečia plne fungujúci mechanizmus koordinácie v oblasti drog a určia osobu, oddelenie alebo orgán, ktorý bude pôsobiť ako koordinátor v oblasti drog | 2007 | ČŠ KOM | Výročná správa KOM o vnútroštátnych štruktúrach v spolupráci s EMCDDZ | 2. Členské štáty prijmú celkovú vnútroštátnu stratégiu a/alebo akčný plán v oblasti drog s primeraným ohľadom na ich vnútroštátne právne predpisy a administratívne štruktúry | 2007 | ČŠ | Ten istý | 2. Zabezpečiť vyvážený multidisciplinárny prístup | Členské štáty transponujú spoločné priority EÚ do vnútroštátnych stratégií/akčných plánov | 2007 | ČŠ | Ten istý | 3. Zapojiť občiansku spoločnosť | 1. Komisia vydá Zelenú knihu o spôsoboch, ako účinne spolupracovať s občianskou spoločnosťou | 2006 | KOM | Zelená kniha KOM | 2. Členské štáty zohľadnia odbornosť všetkých príslušných skupín a orgánov | 2007 | ČŠ | Správa ČŠ určená HPSD o výsledkoch konzultácií do roku 2008 | 3. Komisia zabezpečí prieskum Eurobarometra o postoji mladých k drogám | 2008 | KOM | Predložená správa | Strategické ciele 18 – 19 Koordinácia politiky v oblasti drog na úrovni EÚ by mala prebiehať prostredníctvom horizontálnej pracovnej skupiny pre drogy (HPSD) | 4. Účinná koordinácia v Rade | 1. HPSD zameria svoju činnosť na implementáciu akčného plánu EÚ | Prebieha | Rada | Výročná správa KOM o dosiahnutom pokroku | 2. HPSD je v Rade vedúcim fórom pre koordináciu EÚ v oblasti drog. Účinná koordinácia medzi ňou a inými pracovnými skupinami Rady, ktoré sa zaoberajú problematikou drog, vrátane vonkajších vzťahov | Prebieha | Rada | Preskúmanie mandátu HPSD do roku 2005 Výsledky diskusií HPSD o vonkajších vzťahoch v oblasti drog oznámené príslušným geografickým pracovným skupinám a opačne | Strategický cieľ 20 Jednou z oblastí, v ktorej má koordinácia veľký význam, je medzinárodná spolupráca | 5. Systematické presadzovanie protidrogovej politiky vo vzťahoch a dohodách s príslušnými tretími krajinami | 1. Rada zabezpečí, aby akčné plány EÚ pre rôzne regióny boli prijaté iba vtedy, ak budú pridelené primerané zdroje na ich implementáciu | Prebieha | Rada | Správa KOM do roku 2008 | 2. Do nových dohôd s tretími krajinami/regiónmi zahrnúť zvláštne ustanovenie týkajúce sa spolupráce v oblasti drog | Ročne | Rada KOM | Počet nových dohôd, ktoré obsahujú zvláštne ustanovenie o drogách | Strategický cieľ 21 Vnútroštátne orgány zodpovedné za koordináciu problémov a politík súvisiacich s drogami prispejú k praktickej implementácii akčných plánov EÚ v rámci implementácie vnútroštátnych programov | 6. Zabezpečovať pravidelné fórum pre koordináciu EÚ | Predsedníctvo a Komisia poskytnú príležitosť tým, ktorí sú zodpovední za koordináciu problematiky drog, aby sa mohli stretávať a vymieňať si informácie o vývoji situácie v ich krajine, aby mohli preskúmať možnosti väčšej spolupráce a aby sa mohli zamerať na implementáciu akčného plánu EÚ | Dvakrát za rok | PRED KOM ČŠ | Závery stretnutí | ZNÍŽENIE DOPYTU | Strategický cieľ 22 Merateľné zníženie užívania drog, závislosti a zdravotných a sociálnych rizík súvisiacich s drogami | Cieľ | Navrhované opatrenie | Časový plán | Zodpovedná strana | Nástroj hodnotenia/ukazovateľ | 7. Zlepšiť prístup k opatreniam na zníženie dopytu po drogách a zlepšiť ich účinnosť | Zabezpečiť hodnotenie programov zameraných na zníženie dopytu po drogách a na účinné šírenie vyhodnotených osvedčených postupov. Účinnejšie využívanie a pravidelná aktualizácia databázy EDDRA (Exchange on Drug Demand Reduction Action - výmena údajov o opatreniach na zníženie dopytu po drogách) patriacej EMCDDZ a iných databáz | 2007 | ČŠ | Počet vyhodnotených programov zameraných na zníženie dopytu po drogách v EDDRA; počet užívateľov EDDRA Užívanie drog a vnímanie rizika vyplývajúceho z drog medzi žiakmi (EMCDDZ) | Strategický cieľ 25.1 Zlepšenie prístupu k preventívnym programom a ich účinnosti vrátane cielenej prevencie a prevencie založenej na rodine/komunite | 8. Zlepšiť prístup k programom prevencie na školách a zlepšiť ich účinnosť | Zabezpečiť, aby do školských osnov boli zaradené komplexné preventívne programy týkajúce sa zákonom povolených aj nepovolených drog, ako aj užívania niekoľkých drog súčasne, alebo aby sa implementovali v čo najširšej možnej miere | 2007 | ČŠ | Počet ČŠ, ktoré zaviedli do škôl komplexné programy prevencie pred drogami; percento žiakov oslovených týmito programami | 9. Zaviesť cielenú prevenciu. Vypracovať nové spôsoby oslovovania cieľových skupín, napr. využitím internetu | Vypracovať a zlepšiť programy prevencie pre špecifické cieľové skupiny (napr. rizikové rodiny, študenti vylúčení zo školy) a špecifické situácie (napr. drogy a vedenie motorového vozidla, drogy na pracovisku, drogy v zábavných zariadeniach) | 2007 | ČŠ KOM | Miera dostupnosti preventívnych programov pre špecifické cieľové skupiny (EMCDDZ) Štúdia KOM o vplyve alkoholu, drog a liekov na vedenie motorového vozidla do roku 2008 Správa ČŠ určená HPSD o pôsobnosti protidrogových programov na pracovisku do roku 2008 Počet, pôsobnosť a zhodnotená účinnosť projektov prevencie v zábavných zariadeniach (EMCDDZ) | Strategie Cieľ 25.2 Zlepšenie prístupu k programom včasného zásahu, najmä v prípade mladých ľudí, ktorí experimentálne užívajú psychoaktívne látky | 10. Zlepšiť metódy včasného odhalenia rizikových faktorov a včasného zásahu | Odhalenie užívania drog zahrnuté do odbornej prípravy odborníkov, ktorí prichádzajú do styku s potenciálnymi užívateľmi drog | Prebieha | ČŠ | Správa ČŠ o odhadovanom percente odborníkov, ktorí absolvujú takúto odbornú prípravu do roku 2008 Vek pri prvom užití drogy alebo pri prvej požiadavke na liečenie (EMCDDZ) | Strategický cieľ 25.3 Zlepšenie prístupu k programom cielenej a viacúčelovej liečby vrátane jednotnej psychosociálnej a farmakologickej starostlivosti | 11. Zabezpečiť dostupnosť a prístup k programom cielenej a viacúčelovej liečby a rehabilitačným programom | 1. Zabezpečiť dostupné a dopytu po liečbe zodpovedajúce možnosti liečenia zahrňujúce rôzne psychosociálne a farmakologické prístupy | Prebieha | ČŠ | Ukazovatele dopytu po liečbe a jej dostupnosti (EMCDDZ) | 2. Vypracovať stratégie a usmernenia na zvýšenie dostupnosti služieb pre užívateľov drog, ku ktorým neprenikli existujúce služby | Prebieha | ČŠ | Ten istý | 3. Zlepšiť prístup k rehabilitačným programom a programom opätovného sociálneho začlenenia a zlepšiť ich pôsobenie | Prebieha | ČŠ | Ten istý | 12. Zlepšiť kvalitu liečebných služieb | Dohodnúť na úrovni EÚ minimálne normy v oblasti liečenia drogovej závislosti | 2008 | Rada KOM | Návrh KOM do roku 2007 | 13. Ďalej rozvíjať alternatívy k uväzneniu drogovo závislých a služby pre drogovo závislých vo väzniciach | 1. Účinné využívanie a rozvíjanie ďalších alternatív k väzneniu drogovo závislých, ktorí páchajú trestné činy súvisiace s drogami | Prebieha | ČŠ | Správa ČŠ určená HPSD do roku 2008 | 2. Rozvíjanie služieb v oblasti prevencie, liečby a znižovania škôd, ktoré sú určené pre ľudí vo väzniciach, služieb zameraných na opätovné začlenenie ľudí do spoločnosti po prepustení z väzenia a metód na monitorovanie/analyzovanie užívania drog medzi väzňami | Prebieha | ČŠ KOM | Návrh odporúčania predložený KOM do roku 2007 | Strategický cieľ 25.4 Zlepšenie prístupu k službám určeným na prevenciu a liečbu HIV/AIDS, hepatitídy, iných infekcií, chorôb a poškodení zdravia a sociálnych škôd súvisiacich s drogami | 14. Prevencia zdravotných rizík súvisiacich s užívaním drog | Implementácia odporúčania Rady o prevencii a znížení poškodenia zdravia súvisiaceho s drogovou závislosťou | Prebieha | ČŠ | Správa KOM do roku 2006 | 15. Dostupnosť služieb na znižovanie poškodenia zdravia a prístup k týmto službám | Zabezpečiť prístup drogovo závislých k službám vrátane náhradnej a udržiavacej liečby, výmena ihiel a podobné služby určené na znižovanie rizík | Prebieha | ČŠ | Odhadovaný počet distribuovaných injekčných striekačiek a užívateľov drog, ku ktorým sa dostali (EMCDDZ) Požiadavka na liečbu a ukazovatele dostupnosti (EMCDDZ) | 16. Prevencia šírenia HIV/AIDS, hepatitídy C, iných krvou prenášaných infekcií a ochorení | Zabezpečiť implementáciu komplexných programov zameraných na HIV/AIDS, hepatitídu C, iné krvou prenášané ochorenia, ktoré zahŕňajú koordináciu a spoluprácu medzi všetkými poskytovateľmi služieb a sú zamerané na ohrozené skupiny | Prebieha | ČŠ KOM | Ukazovatele rozšírenia HIV, hepatitídy C a iných infekčných chorôb (EMCDDZ) | 17. Zníženie počtu úmrtí súvisiacich s drogami | Zahrnúť zníženie počtu úmrtí súvisiacich s drogami medzi špecifické ciele na všetkých úrovniach spolu so zásahmi špeciálne vypracovanými na tento účel | Prebieha | ČŠ | Ukazovateľ úmrtí súvisiacich s drogami (EMCDDZ) | ZNÍŽENIE PONUKY | Strategický cieľ 27.1 Posilnenie spolupráce v oblasti aplikácie práva EÚ na strategickej úrovni aj na úrovni prevencie zločinnosti za účelom posilniť operačné činnosti v oblasti drog a premeny prekurzorov | 18. Znížiť výrobu a dodávku syntetických drog | Vypracovať dlhodobé riešenie pre využívanie forenzného profilovania syntetických drog na účely aplikácie práva stavajúc na predchádzajúcich skúsenostiach | 2008 | ČŠ KOM Europol | Správa KOM | 19. Zamerať sa na problematiku prania špinavých peňazí vo vzťahu k drogovej kriminalite | Implementovať spoločné operačné projekty | Prebieha | ČŠ Europol Eurojust | Počet projektov, ktoré sa začali alebo boli dokončené Príliv peňazí z kriminálnej činnosti spojenej s drogami, ktorý bol zistený a narušený | 20. Využívať skonfiškované prostriedky na financovanie protidrogových projektov | Preskúmať možnosti vytvorenia fondu na financovanie spoločných operačných projektov zo skonfiškovaných prostriedkov získaných výrobou a obchodovaním s drogami | 2007 | KOM | Štúdia o overených postupoch pri zakladaní takého fondu | 21. Preskúmať možné spojenia medzi obchodovaním s drogami a financovaním terorizmu | Vykonať prieskum možných spojení medzi obchodovaním s drogami a financovaním terorizmu | 2007 | KOM ČŠ | Dokončený prieskum | 22. Posilnenie práce v oblasti prevencie kriminality spojenej s drogami | Zhodnotiť rozsah kriminality spojenej s drogami v EÚ | 2006 | ČŠ EMCDDZ | Zhromaždenie existujúcich štúdií, ktoré má EMCDDZ predložiť KOM do roku 2008 Dostupnosť alebo vnímaná dostupnosť drog na uliciach, ich cena, čistota a účinnosť (EMCDDZ) | 23. Preskúmať postupy prevencie drogovej kriminality v tretích krajinách | Uskutočniť štúdiu o postupoch prevencie drogovej kriminality v tretích krajinách | 2008 | KOM | Dokončená štúdia | 24. Zintenzívniť odbornú prípravu úradov aplikácie práva | CEPOL zaradí do svojich ročných pracovných programov viac kurzov odbornej prípravy pre úrady aplikácie práva, zamerané najmä na boj proti výrobe a obchodovaniu s drogami | 2006 | CEPOL | Ďalšia príslušná odborná príprava zaradená do ročného pracovného programu CEPOL-u od roku 2007 | Strategické ciele 27.2 – 27.3 Posilnenie účinnej spolupráce v oblasti aplikácie práva medzi členskými štátmi využívajúc súčasné nástroje a rámce Prevencia a trestanie nezákonného dovozu a vývozu narkotických drog a psychotropných látok | Cieľ | Navrhované opatrenie | Časový plán | Zodpovedná strana | Nástroj hodnotenia /ukazovateľ | 25. Posilniť a rozvíjať spoluprácu v oblasti aplikácie práva medzi členskými štátmi a v prípade potreby s tretími krajinami, Europolom a/alebo Eurojustom proti medzinárodne organizovanej výrobe a obchodovaniu s drogami | 1. Implementovať spoločné operačné projekty, medzi ktoré patria spoločné vyšetrovacie tímy, spoločné colné operácie a európska sieť pre spoluprácu dopravných polícií | Prebieha | ČŠ Europol Eurojust | Počet začatých alebo dokončených spoločných operačných projektov Množstvo zadržaných prekurzorov a drog Počet rozložených zločineckých skupín Počet odstránených nezákonných laboratórií | 2. Europol vypracuje a rozšíri hodnotenie hrozby, ktorú pre EÚ predstavuje výroba a dodávka drog | Polročne | ČŠ Europol | Hodnotiaca správa | 26. Boj proti závažnej zločineckej činnosti v oblasti chemickej premeny prekurzorov posilnením spolupráce v oblasti aplikácie práva medzi členskými štátmi a v prípade potreby s tretími krajinami, Europolom a/alebo Eurojustom | Implementovať spoločné operačné projekty, medzi ktoré patrí Európska spoločná jednotka pre prekurzory | Prebieha | ČŠ Europol Eurojust | Počet začatých alebo dokončených spoločných operačných projektov Množstvo zadržaných prekurzorov a drog Počet rozložených zločineckých skupín | 27. Zabrániť zneužívaniu prekurzorov, najmä prekurzorov syntetických drog dovážaných do EÚ | 1. Implementovať právne predpisy EÚ o prekurzoroch, najmä spoluprácu medzi ČŠ v oblasti kontroly dovozu prekurzorov syntetických drog, a posilnenia colných kontrol na vonkajších hraniciach EÚ | Prebieha | ČŠ KOM | Počet zavedených kontrol rizika | 2. Podporovať medzinárodné operácie Medzinárodného výboru OSN pre kontrolu narkotík, najmä projekt Prism | Prebieha | ČŠ KOM Europol | Počet začatých alebo dokončených činností | Strategický cieľ 27.5 Posilnenie úsilia v oblasti aplikácie práva zameraného na krajiny, ktoré nie sú členmi EÚ, najmä na krajiny produkujúce drogy a regióny pozdĺž trás obchodu s drogami | 28. Zriadiť a rozšíriť siete styčných pracovníkov členských štátov v krajinách vyrábajúcich drogy a krajinách pozdĺž trás obchodu s drogami | Stretnutia jednotlivých sietí na zlepšenie operačnej spolupráce a koordinácie činností ČŠ v tretích krajinách | Dvakrát za rok | ČŠ | Počet uskutočnených stretnutí | 2. Implementovať operácie s úradmi na presadzovanie práva v tretích krajinách | Prebieha | ČŠ | Počet začatých a dokončených operácií | MEDZINÁRODNÁ SPOLUPRÁCA | Strategický cieľ 30.1 Koordinované, účinné a viditeľnejšie pôsobenie Únie v medzinárodných organizáciách a fórach | Cieľ | Navrhované opatrenie | Časový plán | Zodpovedná strana | Nástroj hodnotenia /ukazovateľ | 29. Prijať spoločné pozície EÚ k drogám na medzinárodných fórach | HPSD vypracuje pozície EÚ na medzinárodné stretnutia zaoberajúce sa problematikou drog. Uskutočnenie koordinačných stretnutí EÚ počas zasadnutí Komisie pre narkotické drogy (KND) a iných stretnutí | Ročne | PRED ČŠ KOM | Počet stanovísk EÚ na príslušných medzinárodných stretnutiach | 30. Jasne vyjadriť a podporiť prístup EÚ k drogovej problematike | Predsedníctvo a/alebo Komisia zaujme vedúcu úlohu pri jasnom vyjadrení a podpore vyváženého prístupu EÚ | Ročne | PRED ČŠ KOM | Počet vyhlásení EÚ | 31. Predložiť spoločné rezolúcie EÚ a podporovať iné rezolúcie | V OSN, najmä v KND, sa predsedníctvo snaží predložiť rezolúcie, ktoré sú spoločnými rezolúciami EÚ a/alebo rezolúciami, ktoré EÚ podporuje | Ročne | PRED ČŠ KOM | Počet spoločných rezolúcií EÚ a rezolúcií, ktoré EÚ podporuje | Strategický cieľ 30.2 Zvláštne úsilie vo vzťahu ku kandidátskym krajinám a potenciálnym kandidátskym krajinám, ako sú krajiny stabilizačného a asociačného procesu | 32. Podporiť kandidátske krajiny a krajiny stabilizačného a asociačného procesu | Poskytnúť týmto krajinám potrebnú technickú a inú pomoc, aby sa zoznámili s acquis EÚ a pomôcť im pri uskutočňovaní požadovaných opatrení | 2008 | ČŠ KOM EMCDDZ Europol | Počet dokončených projektov; výdavky a percento celkových výdavkov na pomoc týmto krajinám | 33. Umožniť kandidátskym krajinám zúčastňovať sa na práci EMCDDZ a Europolu | Uzavrieť dohody s kandidátskymi krajinami | 2008 | Rada KOM | Počet uzatvorených dohôd o spolupráci | Strategický cieľ 30.3 Pomoc tretím krajinám, vrátane krajín európskeho susedstva, hlavným krajinám produkujúcim drogy a tranzitným krajinám pri účinnejšom znižovaní dopytu po drogách aj ponuky drog | 34. Pomáhať krajinám európskeho susedstva | 1. Implementovať časť akčných plánov európskej politiky susedstva, ktorá je zameraná na drogy | 2008 | ČŠ KOM | Počet opatrení uskutočnených v oblasti drog | 2. Implementovať časť akčného plánu EÚ - Rusko proti organizovanému zločinu, ktorá je zameraná na drogy | 2006 | ČŠ KOM | Počet opatrení uskutočnených v oblasti drog | 35. Poskytnúť pomoc tretím krajinám/regiónom | Prepojiť pomoc s protidrogovými akčnými plánmi, ktoré prijala EÚ s rôznymi regiónmi. Poskytnúť zvláštnu pomoc Afganistanu v súvislosti s vypracovaním stratégie kontroly drog a susediacim krajinám s cieľom posilniť regionálny prístup | 2008 | ČŠ KOM | Počet dokončených projektov; výdavky a percento celkových výdavkov na pomoc týmto krajinám/regiónom | 36. Udržiavať a rozvíjať aktívnu politickú angažovanosť EÚ v tretích krajinách/regiónoch | 1. Využívať mechanizmy, ako mechanizmus koordinácie a spolupráce v oblasti drog medzi EÚ/Latinskou Amerikou a Karibskou oblasťou a zasadnutia drogovej trojky | Prebieha | Rada KOM | Výročná správa o využívaní týchto mechanizmov | 2. Preskúmať činnosti a opatrenia a v prípade potreby stanoviť nové priority v protidrogových akčných plánoch, ktoré EÚ prijala: - s Latinskou Amerikou a Karibskou oblasťou - so Strednou Áziou - s krajinami západného Balkánu | 2006 2007 2008 | Rada KOM | Revízne správy | 37. Zlepšiť súdržnosť pomoci tretím krajinám/regiónom | 1. Výmena informácií o operačných činnostiach v tretích krajinách a regiónoch | Ročne | Rada KOM | Výročná správa KOM | 2. Zhodnotiť projekty EK a členských štátov v oblasti drog, ktoré boli zaradené do programov spolupráce | 2008 | ČŠ KOM | Správy ČŠ a KOM určené Rade | 3. Identifikovať duplicity a nedostatky v technickej pomoci | 2008 | Rada KOM | Aktualizácia databázy o projektoch technickej pomoci v kandidátskych a tretích krajinách vykonaná KOM na základe informácií poskytnutých ČŠ. KOM informuje Radu. | INFORMÁCIE, VÝSKUM A HODNOTENIE | Strategický cieľ 31 Lepšie porozumenie drogovej problematiky a vypracovanie optimálnej odozvy na ňu | Cieľ | Navrhované opatrenie | Časový plán | Zodpovedná strana | Nástroj hodnotenia /ukazovateľ | 38. Poskytnúť úplne spoľahlivé a porovnateľné údaje o kľúčových epidemiologických ukazovateľoch | Úplná implementácia piatich kľúčových epidemiologických ukazovateľov a v prípade potreby doladenie týchto ukazovateľov | 2008 | ČŠ EMCDDZ | Správy ČŠ identifikujúce možné problémy pri implementácii | 39. Poskytnúť spoľahlivé informácie o situácii v oblasti drog | Vytvoriť jednotný zoznam ukazovateľov a nástrojov hodnotenia na vyhodnotenie protidrogovej stratégie a akčných plánov EÚ | Prebieha | KOM EMCDDZ Europol | Výročné preskúmanie KOM s podporou EMCDDZ a Europolu | 40. Vypracovať jasné informácie o objavujúcich sa trendoch a typoch užívania drog a o trhoch s drogami | Dosiahnuť dohodu o usmerneniach a mechanizmoch EÚ pre určovanie, monitorovanie a reagovanie na vznikajúce trendy | 2008 | Rada KOM | Návrh KOM do roku 2007 v spolupráci s EMCDDZ a Europolom | 41. Predložiť odhady verejných výdavkov na problémy súvisiace s drogami | Členské štáty a Komisia vypracujú odhady priamych a nepriamych výdavkov na drogy | 2006 | ČŠ KOM | Odhady výdavkov na aplikáciu práva v protidrogovej oblasti, na problémy súvisiace s drogami vo vzťahu k zdraviu a sociálnym otázkam a na medzinárodnú spoluprácu s podporou EMCDDZ | Strategický cieľ 31.2 Každý akčný plán EÚ by mal obsahovať prioritné témy výskumu, ktoré sa majú podporovať na úrovni EÚ zohľadňujúc rýchly vývoj problému drog | 42. Lepšie porozumenie faktorov, ktoré sa skrývajú za narkomániou a závislosťou, a liečenia narkománie | Podporovať výskum biomedicínskych, psychosociálnych a iných faktorov, ktoré sa skrývajú za užívaním drog a narkomániou, z hľadiska programu Spoločenstva pre výskum a vývoj a v členských štátoch | Prebieha | ČŠ KOM | Stanovenie a zahrnutie tém do rámcového programu a pracovných programov, ako aj vnútroštátnych výskumných programov Množstvo úspešných využití výskumného programu v oblasti drog a počet projektov podporovaných na úrovni ČŠ | 43. Vytvoriť siete dokonalosti v oblasti výskumu drog | Podporiť výskumné siete, univerzity a odborníkov pri rozvíjaní/vytváraní sietí dokonalosti s cieľom optimálneho využitia zdrojov a účinného šírenia výsledkov | 2007 | KOM | Správa KOM o úrovni tvorby sietí a získaných finančných prostriedkoch na tieto siete | Strategický cieľ 32 Uviesť jasné údaje o prednostiach a nedostatkoch súčasných opatrení a činností na úrovni EÚ | 44. Nepretržité a úplné hodnotenie | 1. Komisia predloží Rade a Európskemu parlamentu správy o dosiahnutom pokroku pri implementácii akčného plánu a návrhy na riešenie zistených nedostatkov a možné nové výzvy | Ročne | KOM | Správa o dosiahnutom pokroku | 2. Komisia zabezpečí hodnotenie dopadu za účelom navrhnutia nového akčného plánu na obdobie rokov 2009 – 2012 | 2008 | KOM | Hodnotenie dopadu s podporou EMCDDZ a Europolu | 45. Následná kontrola vzájomného hodnotenia systémov aplikácie práva v protidrogovej oblasti v členských štátoch | Rozsah implementácie odporúčaní overených postupov | 2006 | Rada | Správa Rady a návrh Rady na odporúčania | [1] KOM (2004) 707 konečná verzia. [2] Toto číslovanie zodpovedá číslovaniu strategických cieľov v stratégii EÚ v oblasti drog na obdobie rokov 2005-2012 [3] Predsedníctvo = PRED, členské štáty = ČŠ, Komisia = KOM